**Ministru kabineta noteikumu “Grozījumi Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) izstrādāts ar mērķi palielināt finansējumu atbalsta pasākumiem NEET[[2]](#footnote-2) jauniešiem. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu;  Ministru kabineta 2019.gada 11.oktobra protokollēmuma Nr.47 3.§ “Informatīvais ziņojumus “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” 9.2.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 9.jūlijā tika apstiprināti Ministru kabineta noteikumi Nr. 306 „Grozījumi Ministru kabineta 2015. gada 7. jūlija noteikumos Nr. 385 „[Darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi](https://likumi.lv/ta/id/275554-darbibas-programmas-izaugsme-un-nodarbinatiba-8-3-3-nbsp-specifiska-atbalsta-merka-attistit-neet-jauniesu-prasmes-un-veicinat-t...)”, kas nosaka mērķa grupas paplašinājumu 8.3.3.specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” (turpmāk – 8.3.3.SAM), tajā iekļaujot jauniešus, kuri ir reģistrējušies Nodarbinātības valsts aģentūras (turpmāk – NVA) kā bezdarbnieki, bet aktīvi neizmanto NVA pakalpojumus. Šādi jaunieši ir uzskatāmi par NEET jauniešiem.  Lai rastu iespēju 8.3.3.SAM ietvaros uzsākt darbu ar paplašinātās mērķa grupas jauniešiem, 8.3.3.SAM piešķirts papildu finansējums 757 828 *euro* apmērā, tai skaitā Eiropas Sociālā fonda finansējums – 644 153 *euro* un valsts budžeta līdzfinansējums – 113 675 *euro*.  Minētais finansējums tiek pārdalīts no Darbības programmas „Izaugsme un nodarbinātība” 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4.SAM) un 8.5.1. specifiskā atbalsta mērķa „Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” (turpmāk – 8.5.1.SAM).  Noteikumu projekts paredz sekojošus grozījumus:  1) 8.3.3.SAM sasniedzamā iznākuma rādītāja palielināšanu par 385 jauniešiem (jaunieši, kas saņēmuši atbalstu Eiropas Sociālā fonda finansējuma ietvaros) un sasniedzamā rezultāta rādītāja palielināšanu par 270 jauniešiem (jaunieši, kas sekmīgi izpildījuši individuālo pasākumu programmu Eiropas Sociālā fonda atbalsta ietvaros);  2) 8.3.3.SAM pieejamā finansējuma palielinājumu par 757 828 *euro*, tai skaitā Eiropas Sociālā fonda finansējums – 644 153 *euro* un valsts budžeta līdzfinansējums – 113 675 *euro*;  3) ar mērķi mazināt 8.3.3.SAM ieviešanas administratīvo slogu, Ministru kabineta 2015. gada 7. jūlija noteikumu Nr. 385 „Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (turpmāk – MK noteikumi) 23.1.1.3. apakšpunkts tiek papildināts ar nosacījumu, ka jaunieša atbilstības pārbaudi projekta mērķa grupai veic vienu reizi (tikai jaunieša iesaistes 8.3.3.SAM posma sākumā).  Līdzšinēji projektā katram tajā iesaistītajam jaunietim katru mēnesi, pirms sadarbības partnera iesniegto atskaišu apstiprināšanas, tika veikta atbilstības pārbaude projekta mērķa grupai, tai skaitā izmantojot Sociālās palīdzības un sociālo pakalpojumu administrēšanas lietojumprogrammu, kas radīja būtisku administratīvo slogu atbilstības pārbaudes procesā iesaistītajam projekta īstenošanas personālam. Projekta ieviešanas gaitā konstatēts, ka veikt minēto atbilstības pārbaudi katru mēnesi nav nepieciešams, jo neatbilstības gadījumi pēc jauniešu iesaistes projektā netiek konstatēti, līdz ar ko jaunieša atbilstības pārbaudi faktiski nepieciešams veikt tikai vienu reizi – pie jaunieša iesaistes projektā;  4) nodrošinot 8.3.3.SAM īstenošanas perioda pagarinājumu, MK noteikumu 46.punktā tiek veikts grozījums, pagarinot 8.3.3.SAM īstenošanas periodu no 2020.gada 31.decembra līdz 2021.gada 31.decembrim. Pagarinot projekta īstenošanas periodu, Jaunatnes starptautisko programmu aģentūrai (turpmāk – JSPA) tiks dota iespēja veikt pilnvērtīgāku jaunas mērķa grupas daļas (NVA reģistrēti NEET jaunieši) iesaisti projektā, ņemot vērā to, ka grozījumi starpresoru vienošanās starp NVA un JSPA par jaunās mērķa grupas daļas iesaisti projektā plānots apstiprināt 2020.gada pirmajā ceturksnī.  Ar noteikumu projektu, pagarinot projekta īstenošanas termiņu, tiek ievērots Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.47. apakšpunktā noteiktais. Ministru kabinetam, pieņemot lēmumu par 8.3.3.SAM īstenošanas termiņa pagarināšanu, Centrālā finanšu un līgumu aģentūra (turpmāk – CFLA) veiks attiecīgus grozījumus vienošanās par projekta īstenošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nepieciešami grozījumi 8.3.3.SAM finansējuma saņēmēja JSPA noslēgtajā vienošanās par projekta īstenošanu ar CFLA). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķa grupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – Izglītības un zinātnes ministriju (turpmāk – IZM), CFLA, JSPA un 8.3.3.SAM īstenošanā iesaistītos JSPA sadarbības partnerus – pilsētas vai novadu pašvaldības vai šādu pašvaldību apvienības. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums mazina JSPA administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021.gads | | 2022.gads | | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 42 500 | 0 | 601 674 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 42 500 | 0 | 601 674 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 50 000 | 0 | 707 853 | 0 | 0 | 0 |
| 2.1. valsts pamatbudžets | 0 | 50 000 | 0 | 707 853 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -7 500 | 0 | -106 179 | 0 | 0 | 0 |
| 3.1. valsts pamatbudžets | 0 | -7 500 | 0 | -106 179 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/a | +7 500 | 0 | +106 179 | 0 | 0 | 0 |
| 5. Precizēta finansiālā ietekme | N/a | 0 | N/a | 0 | N/a | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Budžeta izdevumu un ieņēmumu aprēķinu ietekmē finansējums 757 828 *euro*, no tā Eiropas Sociālā fonda finansējums 644 153 *euro* un valsts budžeta finansējums 113 675 *euro*.  Daļu papildu finansējuma plānots pārdalīt no 8.5.1.SAM snieguma rezerves finansējuma (751 291 *euro*, t.sk Eiropas Sociālā fonda finansējums 638 597 *euro* un valsts budžeta finansējums 112 694*euro*), daļu no 8.3.4.SAM līdzekļiem (6 537 *euro*, t.sk. Eiropas Sociālā fonda finansējums 5 556 *euro* un valsts budžeta finansējums 981 *euro*), kas atzīti par neatbilstoši veikto izdevumu daļu.  Saskaņā ar Kohēzijas politikas fondu vadības informācijas sistēmā sniegto informāciju par projekta finansēšanas plānu un šajā anotācijā sniegto informāciju par papildu pieejamo finansējumu kopējais indikatīvais finansējuma sadalījums pa gadiem ir šāds:  2015.gadā – 127 218 *euro*, t.sk. Eiropas Sociālā fonda finansējums 108 135 *euro* un valsts budžeta finansējums 19 083 *euro*;  2016.gadā – 211 793 *euro*, t.sk. Eiropas Sociālā fonda finansējums 180 024 *euro* un valsts budžeta finansējums 31 769 *euro*;  2017.gadā – 868 936 *euro*, t.sk. Eiropas Sociālā fonda finansējums 738 596 *euro* un valsts budžeta finansējums 130 340 *euro*;  2018.gadā – 2 018 779 *euro*, t.sk. Eiropas Sociālā fonda finansējums 1 715 962 *euro* un valsts budžeta finansējums 302 817 *euro*;  2019.gadā – 2 067 635 *euro*, t.sk. Eiropas Sociālā fonda finansējums 1 757 490 *euro* un valsts budžeta finansējums 310 145 *euro*;  2020.gadā – 1 558 116 *euro*, t.sk. Eiropas Sociālā fonda finansējums 1  324  399 *euro* un valsts budžeta finansējums 233 717 *euro*;  2021.gadā – 707 853 *euro*, t.sk. Eiropas Sociālā fonda finansējums 601 674 *euro* un valsts budžeta finansējums 106 179 *euro*.  2021.gadam plānotais finansējums tiek palielināts par 25 *euro*, kas projektā 2016.gadā atzīti par neatbilstoši veiktiem izdevumiem un projekta ietvaros pārdalīti uz 2021.gada finansējumu, veicot grozījumus projekta ietvaros starp kalendārajiem gadiem, kas nemaina 8.3.3.SAM kopējo pieejamo finansējuma apmēru.  Finansējuma sadalījums pa gadiem norādīts indikatīvi un var tikt precizēts. Finansējuma sadalījums pa gadiem veido noteikumu projektā minēto kopējo 8.3.3.SAM pieejamo finansējumu 7 560 330 *euro*, tai skaitā Eiropas Sociālā fonda finansējums – 6 426 280 *euro*, valsts budžeta finansējums – 1 134 050 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Finansējuma sadalījums pa gadiem norādīts indikatīvi.Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ar noteikumu projektu ir saistīti šādi tiesību aktu grozījumi:  - **grozījumi** Ministru kabineta 2016. gada 12. jūlija noteikum**os** Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”, kas paredz finansējuma samazinājumu 8.3.4.SAM par neatbilstoši veikto izdevumu summu 6 537 *euro* apmērā, t.sk. Eiropas Sociālā fonda finansējumu 5 556 *euro* un valsts budžeta finansējumu 981 *euro*, novirzot to 8.3.3.SAM;  - grozījumi Ministru kabineta 2016.gada 15.jūlija noteikumos Nr. 483 „Darbības programmas „Izaugsme un nodarbinātība" 8.5.1. specifiskā atbalsta mērķa „Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanas noteikumi”, kas paredz 8.5.1.SAM izveidojušos finansējuma atlikumu 751 291 *euro* apmērā, t.sk. Eiropas Sociālā fonda finansējumu 638 597 *euro* un valsts budžeta finansējumu 112 694 *euro* pārdalīt 8.3.3.SAM. |
| 2. | Atbildīgā institūcija | IZM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiks nodrošināta, ievietojot informāciju par noteikumu projektu Izglītības un zinātnes ministrijas tīmekļvietnē [www.izm.gov.lv](http://www.izm.gov.lv) (sadaļā ES struktūrfondi → 2014-2020 → Normatīvo aktu un nosacījumu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad attiecīgi tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un tā anotācija pirms noteikumu projekta iesniegšanas izskatīšanai Ministru kabineta sēdē. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | IZM (pilda atbildīgās iestādes funkcijas), JSPA (finansējuma saņēmējs), CFLA (pilda sadarbības iestādes funkcijas). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.  Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

S.Zvirbule, 67047974

[signe.zvirbule@izm.gov.lv](mailto:signe.zvirbule@izm.gov.lv)

1. Grozījumi Ministru kabineta 2015. gada 7. jūlija noteikumos Nr. 385 „Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi [↑](#footnote-ref-1)
2. Jaunieši vecumā no 15 līdz 29 gadiem, kuri nemācās, nestrādā un neapgūst arodu [↑](#footnote-ref-2)